Tannie se foto’s met bekendes laat dorp eers kopkrapMaria Snoeys-Lagler se foto-album Inwoners van Mortsel in België was verstom toe hulle op ŉ skatkis van ou foto’s van bekendes afgekom het in ŉ onbekende vrou se foto-album. Die album is in die Opnieuw & Co.-tweedehandsewinkel gevind en aanvanklik het niemand geweet wie die vrou is wat saam met die bekendes in die foto’s verskyn nie. Die vrou het saam met Hollywood se grootste sterre in die foto’s verskyn en dit is boonop foto’s uit die 1990’s wat nog nooit vantevore gesien is nie. Tydens ŉ soektog het een persoon ŉ naamkaartjie in een van die foto’s opgemerk en ontdek die vrou is ŉ voormalige lid van die Hollywood Foreign Press Association (HFPA), Maria Snoeys-Lagler. Die HFPA was aanvanklik ŉ klein groepie joernaliste wat vermaaknuus gedek het. Die organisasie het gegroei en uiteindelik toekenningsgeleenthede en die Golden Globes aangebied. Hier is Maria saam met ŉ paar van die bekendes uit haar foto-album en klik hier as jy nog foto’s wil sien.